text: Morgentrafikken er ramt af flere uheld
  12 marts 2018 kl. 07.26
  Forvent længere køretid. Hele Syd- og Sønderjylland er pakket ind i tæt tåge. 
  Morgentågen mandag morgen over Syd og Sønderjylland generer biltrafikken. Ved otte-tiden melder Vejdirektoratet om uheld på den sønderjyske motorvej i nordlig retning mellem Haderslev og Christiansfeld.
  Højre spor er spærret. Både politi og redningsmandskab er tilkaldt.
  Der ventes at være ryddet op ved cirka 9.15-tiden, oplyser Vejdirektoratet.  
  Også på motorvej E20 fra Fredericia mod Den Nye Lillebæltsbro meldes der om uheld. Forvent ca. 30 minutters længere køretid. Strækningen forventes ryddet igen klokken ca. 9.30.
  Vejdirektoratet melder også om uheld på den fynske side ad E 20. Her er det mellem frakørsel 58 a Middelfart Ø og 57 Nr. Aaby.
  